Javaslat A TANÁCS RENDELETE az Uniónak az egyes mezőgazdasági és ipari termékekre vonatkozó autonóm vámkontingensei megnyitásáról és kezeléséről szóló 7/2010/EU rendelet módosításáról /* COM/2012/0161 final - 2012/0086 (NLE) */





INDOKOLÁS 1. A JAVASLAT HÁTTERE Autonóm uniós vámkontingenseket olyan termékek esetében szükséges alkalmazni, amelyekből az Unióban az adott kontingensidőszak folyamán nem fognak előállítani akkora mennyiséget, amekkorára a szóban forgó terméket felhasználó iparágnak szüksége lenne. Több tagállam kérése alapján a Bizottság az illetékes kormányzati szakértőkkel közösen egyes mezőgazdasági és ipari termékek esetében megvizsgálta, hogy szükség van-e autonóm vámkontingensek megnyitására. A Tanács 2009. december 22-én elfogadta az Uniónak az egyes mezőgazdasági és ipari termékekre vonatkozó autonóm vámkontingensei megnyitásáról és kezeléséről szóló 7/2010/EU rendeletet annak érdekében, hogy a szóban forgó termékek Unión belüli keresletét a lehető legkedvezőbb feltételekkel lehessen kielégíteni. Az uniós vámkontingenseket a megfelelő mennyiségek vonatkozásában nulla vagy – a közös vámtarifa szerinti autonóm vámtételhez képest – csökkentett vámtétel meghatározása mellett indokolt megnyitni oly módon, hogy a kérdéses termékek piacán ne keletkezzék zavar. A gazdasági vámkérdésekkel foglalkozó csoportban tartott megbeszélések azt mutatták, hogy a tagállamok készek két új vámkontingens megnyitására, és három meglévő vámkontingens növelésére, valamint a 09.2633 tételszámú vámkontingensre vonatkozó árumegnevezés oly módon történő módosítására, hogy a kérdéses termékek piacán ne keletkezzék zavar. Szükség volt a 09.2767 tételszámú vámkontingens lezárására is, mivel 2012. július 1-jével a szóban forgó terméket illetően a vámtétel autonóm felfüggesztésre kerül. A javaslat összhangban van a mezőgazdasági, a kereskedelmi, a vállalkozás-, a fejlesztés- és a külpolitikával. A javaslat nem érinti hátrányosan az EU-val kötött preferenciális kereskedelmi megállapodások előnyeit élvező országokat (például az általános preferenciarendszerben részt vevő országokat, az AKCS-országokat, a tagjelölt és a potenciálisan tagjelölt országokat). 2. KONZULTÁCIÓ AZ ÉRDEKELTEKKEL; HATÁSVIZSGÁLAT Konzultációra került sor az egyes tagállamok iparágait képviselő, gazdasági vámkérdésekkel foglalkozó csoporttal. Az összes felsorolt kontingens a csoport által elért megállapodást tükrözi. Visszafordíthatatlan következményekkel járó, lehetséges komoly kockázatokról nem történt említés. A javaslat szolgálatközi konzultációs eljárás tárgyát fogja képezni, majd – a Tanács általi elfogadását követően – közzétételre kerül. 3. A JAVASLAT JOGI ELEMEI Az egyes mezőgazdasági és ipari termékekre vonatkozó autonóm uniós vámkontingensek megnyitásáról és kezeléséről szóló tanácsi rendelet módosítása, amihez a jogalapot az Európai Unió működéséről szóló szerződés 31. cikke szolgáltatja. Az említett cikk értelmében az autonóm vámkontingenseket a Tanács állapítja meg minősített többséggel, bizottsági javaslat alapján. A javaslat az Unió kizárólagos hatáskörébe tartozik, ezért a szubszidiaritás elve nem alkalmazható. Ezek az intézkedések összhangban vannak a külkereskedelemben részt vevő gazdasági szereplőkre vonatkozó eljárások egyszerűsítésével kapcsolatos alapelvekkel, valamint a Bizottságnak az autonóm vámtételek felfüggesztéséről és az autonóm vámkontingensekről szóló 1998. évi közleményével (HL C 128., 1998.4.25., 2. o.). 4. KÖLTSÉGVETÉSI VONZATOK Nem beszedett vámok, amelyek teljes összege - 1 254 825 EUR. 5. OPCIONÁLIS ELEMEK Az autonóm vámkontingensek megnyitásainak, növeléseinek és módosításainak felsorolása a rendeletjavaslat mellékletében található. 2012/0086 (NLE) Javaslat A TANÁCS RENDELETE az Uniónak az egyes mezőgazdasági és ipari termékekre vonatkozó autonóm vámkontingensei megnyitásáról és kezeléséről szóló 7/2010/EU rendelet módosításáról AZ EURÓPAI UNIÓ TANÁCSA, tekintettel az Európai Unió működéséről szóló szerződésre és különösen annak 31. cikkére, tekintettel az Európai Bizottság javaslatára, mivel: (1) Annak érdekében, hogy egyes, az Unióban elégtelen mennyiségben előállított áruk tekintetében kielégítő és folyamatos ellátást lehessen biztosítani és megelőzhetőek legyenek a piaci zavarok, a 7/2010/EU tanácsi rendelet[1] autonóm vámkontingenseket nyitott meg bizonyos mezőgazdasági és ipari termékekre vonatkozóan, mely vámkontingenseken belül az érintett termékek csökkentett vagy nulla vámtétel mellett importálhatók. Ugyanezen okból két termék esetében szükségessé vált megfelelő mennyiségre vonatkozó új, nulla vámtételű vámkontingens megnyitása 2012. július 1-jétől kezdődő hatállyal. (2) A 09.2638, a 09.2814 és a 09.2889 tételszámmal ellátott autonóm uniós vámkontingens esetében a korábban megállapított kontingensmennyiség nem fedezi az uniós ipar szükségleteit. Következésképpen indokolt növelni 2012. január 1-jétől a szóban forgó kontingensmennyiségeket. (3) Ezenfelül a 09.2633 tételszámú autonóm uniós vámkontingens esetében szükséges az árumegnevezés módosítása. (4) Ezen túlmenően a 09.2767 tételszámú kontingenst illetően már nem áll az Unió érdekében 2012 második felére vámkontingenst biztosítani. Ezt a vámkontingenst ezért szükséges 2012. július 1-jétől kezdődő hatállyal lezárni, és a 7/2010/EU rendelet mellékletében az erre vonatkozó sort el kell hagyni. (5) A 7/2010/EU rendeletet ezért ennek megfelelően módosítani kell. (6) Mivel az e rendeletben előírt egyes intézkedéseknek 2012. január 1-jétől, másoknak pedig 2012. július 1-jétől kell hatályba lépniük, helyénvaló ezt a rendeletet ugyanezen időpontoktól alkalmazni és haladéktalanul hatályba léptetni, ELFOGADTA EZT A RENDELETET: 1. cikk A 7/2010/EU rendelet melléklete a következőképpen módosul: (1) a 09.2644 és a 09.2645 tételszámú, az e rendelet I. mellékletében szereplő sorok beillesztésre kerülnek; (2) a 09.2638, a 09.2814 és a 09.2889 tételszámú vámkontingens-mennyiségekre vonatkozó sorok helyébe az e rendelet II. mellékletében szereplő sorok lépnek; (3) a 09.2633 tételszám alatti vámkontingens-mennyiségre vonatkozó sor helyébe az e rendelet I. mellékletében szereplő sor lép; (4) a 09.2767 tételszám alatti vámkontingens-mennyiségre vonatkozó sort el kell hagyni. 2. cikk Ez a rendelet az Európai Unió Hivatalos Lapjában való kihirdetésének napján lép hatályba. Ezt a rendeletet 2012. július 1-jétől kell alkalmazni. Az 1. cikk (2) bekezdését azonban 2012. január 1-jétől kell alkalmazni. Ez a rendelet a Szerződéseknek megfelelően teljes egészében kötelező és közvetlenül alkalmazandó a tagállamokban. Kelt Brüsszelben, 2012.4.13.-én. a Tanács részéről az elnök I. MELLÉKLET Az 1. cikk (1) bekezdésében és az 1. cikk (3) bekezdésében említett vámkontingensek Tételszám || KN-kód || TARIC || Árumegnevezés || Kontingensidőszak || Kontingensmennyiség || A vámkontingens szerinti vámtétel (%) 09.2644 || ex 3824 90 97 || 96 || Készítmény: — legalább 55 % és legfeljebb 78 % dimetil-glutarát-tartalommal, — legalább 10 % és legfeljebb 28 % dimetil-adipát-tartalommal, és — legfeljebb 25 % dimetil-szukcinát-tartalommal || 7.1.-12.31. || 7 500 tonna || 0 % 09.2645 || ex 3921 14 00 || 20 || Porózus tömb regenerált cellulózból, magnézium-kloridot és kvaterner ammóniumvegyületet tartalmazó vízzel átitatva, 100 cm (±10 cm) x 100 cm (±10 cm) x 40 cm (±5 cm) méretben || 7.1.-12.31. || 650 tonna || 0 % 09.2633 || ex 8504 40 82 || 20 || Elektromos egyenirányító, legfeljebb 1 kVA teljesítményű, szőreltávolító készülék gyártásához (1) || 1.1.-12.31. || 4 500 000 egység || 0 % (1) A vámtarifaszám alatti bejegyzés a 2454/93/EGK bizottsági rendelet 291–300. cikkének hatálya alá tartozik (HL L 253., 1993.10.11., 1. o.). II. MELLÉKLET Az 1. cikk (2) bekezdésében említett vámkontingensek Tételszám || KN-kód || TARIC || Árumegnevezés || Kontingensidőszak || Kontingensmennyiség || A vámkontingens szerinti vámtétel (%) 09.2638 || ex 2915 21 00 || 10 || Ecetsav, legalább 99 tömegszázalékos tisztaságú (CAS RN 64-19-7) || 1.1.-12.31. || 1 000 000 tonna || 0 % 09.2889 || 3805 10 90 || || Szulfátterpentin || 1.1.-12.31. || 25 000 tonna || 0 % 09.2814 || ex 3815 90 90 || 76 || Titán-dioxidból és volfrám-trioxidból készült katalizátor || 1.1.-12.31. || 3 000 tonna || 0 % PÉNZÜGYI KIMUTATÁS A KIZÁRÓLAG A BEVÉTELI OLDALRA KORLÁTOZOTT KÖLTSÉGVETÉSI HATÁSSAL JÁRÓ JAVASLATOKHOZ 1. A JAVASLAT CÍME: A Tanács rendelete az Uniónak az egyes mezőgazdasági és ipari termékekre vonatkozó autonóm vámkontingensei megnyitásáról és kezeléséről szóló 7/2010/EU rendelet módosításáról 2. KÖLTSÉGVETÉSI TÉTELEK Alcím és jogcímcsoport: 12. alcím, 120. jogcímcsoport A 2012. évben a költségvetésben szereplő összeg: 19 171 200 000 EUR 3. PÉNZÜGYI HATÁS ¨ A javaslatnak nincs pénzügyi hatása X A javaslatnak nincs pénzügyi hatása a kiadásokra, viszont van pénzügyi hatása a bevételekre – a hatás a következő: (millió EUR egy tizedesjegyig) || || Költségvetési tétel || Bevétel[2] || 12 hónapos időszak, 2012. január 1-jétől kezdődően || 6 hónapos időszak, 2012. július 1-jétől kezdődően 120. jogcímcsoport || A saját forrásokra gyakorolt hatás || - 0,7 || - 0,6 4. Csalás elleni intézkedések A vámkontingensek kezeléséről szóló rendelkezések magukban foglalják a csalások és a szabálytalanságok megakadályozásához és az azokkal szembeni védekezéshez szükséges intézkedéseket is. 5. Egyéb megjegyzések I. MELLÉKLET 2012. július 1-jétől lép hatályba: Az 1. cikk (1) bekezdésében és az 1. cikk (3) bekezdésében említett vámkontingensek Árumegnevezés || Kontingensmennyiség (tonna) || Becsült ár (EUR/tonna) || Vám (%) (2012 KVT) || Kontingens vámtétele (%) || Várt bevételkiesés (EUR-ban) Előkészítés 09.2644 || 7 500 tonna (kezdeti mennyiség: 0 tonna) || 1 235 || 6,5 || 0 || 602 063 Cellulóz tömb 09.2645 || 650 tonna (kezdeti mennyiség: 0 tonna) || 4 230 || 6,5 || 0 || 178 718 Teljes bevételkiesés: (780 781 EUR – 195 195 EUR) = nettó 585 586 EUR II. MELLÉKLET 2012. január 1-jétől lép hatályba: Az 1. cikk (2) bekezdésében említett vámkontingensek Árumegnevezés || Kontingensmennyiség változása (tonna) || Becsült ár (EUR/tonna) || Vám (%) (2012 KVT) || Kontingens vámtétele (%) || Várt változás a bevételkiesésben az előző kontingensidőszakhoz képest (EUR-ban) Ecetsav 09.2638 || 500 000 tonna (kezdeti mennyiség: 500 000 tonna) || 20 || 5,5 || 0 || 550 000 Terpentin 09.2889 || 5 000 tonna (kezdeti mennyiség: 20 000 tonna) || 677 || 3,2 || 0 || 108 320 Katalizátor 09.2814 || 800 tonna (kezdeti mennyiség: 3 000 tonna) || 4 500 || 6,5 || 0 || 234 000 Teljes bevételkiesés az előző kontingensidőszakhoz képest: (892 320 EUR – 223 080 EUR) = nettó 669 240 EUR [1] HL L 3., 2010.1.7., 1. o. [2] A hagyományos saját források (mezőgazdasági vámok, cukorilletékek, vámok) tekintetében nettó összegeket kell megadni, amelyeket úgy kapunk, hogy a bruttó összegekből a 25%-os beszedési költségeket levonjuk.